

VLADA REPUBLIKE HRVATSKE

Zagreb, 3. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Zaključka Vlade Republike Hrvatske o prihvaćanju pokroviteljstva nad konferencijom „Dani regionalnoga razvoja i EU fondova“ (Šibenik, 4. do 6. listopada 2019.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, broj 150/11, 119/14, 93/16 i 116/18) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16), Vlada Republike Hrvatske je na sjednici održanoj 3. listopada 2019. godine donijela

 **Z A K LJ U Č A K**

1. Vlada Republike Hrvatske prihvaća pokroviteljstvo nad konferencijom „Dani regionalnoga razvoja i EU fondova“ (Šibenik, 4. do 6. listopada 2019.), sukladno zamolbi Ministarstva regionalnoga razvoja i fondova Europske unije.

**2. Prihvaćanjem pokroviteljstva nad konferencijom Vlada Republike Hrvatske ne preuzima financijske obveze.**

**KLASA:**

**URBROJ:**

**Zagreb,**

 **PREDSJEDNIK**

 **mr. sc. Andrej Plenković**

 **OBRAZLOŽENJE**

Ministarstvo regionalnoga razvoja i fondova Europske unije, kao središnje tijelo državne uprave nadležno za planiranje, programiranje, provedbu i vrednovanje regionalnih razvojnih programa i projekata, organizira konferenciju pod nazivom **„Dani regionalnoga razvoja i EU fondova“ (u daljnjem tekstu: Konferencija).** Konferencija će se održati **od 4. do 6. listopada 2019.** u**Šibeniku.**

Na Konferenciji će se predstaviti aktualne politike i razvojni programi čiji je cilj omogućiti ravnomjerni regionalni razvoj svih krajeva Republike Hrvatske kao i mogućnosti financiranja regionalnoga razvoja sredstvima fondova i programa Europske unije.

Točkom II. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16, u daljnjem tekstu: Odluka), određeno je da Vlada Republike Hrvatske može prihvatiti pokroviteljstvo nad domaćim i međunarodnim javnim događanjima u Republici Hrvatskoj ukoliko se sadržajem, ciljevima, brojem sudionika i važnošću pridonosi razvoju i promicanju određenog područja, ako je to događanje od nacionalne ili međunarodne važnosti, ili ima jubilarni značaj, tradiciju ili humanitarno značenje na nacionalnoj razini.

Tijekom trodnevne konferencije predstavnicima državne uprave te lokalne i područne (regionalne) samouprave će kroz stručna predavanja i radionice biti predstavljeni dosadašnji rezultati, ali i aktualne mogućnosti financiranja projekata iz europskih strukturnih i investicijskih fondova te programi europske teritorijalne suradnje.

Sadržaj Konferencije usmjeren je na daljnje jačanje povezanosti lokalnih i regionalnih razvojnih potreba s razvojnim prioritetima na nacionalnoj razini te ciljevima kohezijske politike Europske unije koji se odnose na potporu slabije razvijenim područjima za povećanje i optimalno korištenje vlastitog razvojnog potencijala otklanjanjem uzroka razvojnih teškoća; odgovarajuće mjere za ravnomjeran i održiv razvoj jedinica lokalne i područne (regionalne) samouprave u pograničnom području; poticanje teritorijalne suradnje te učinkovito korištenje sredstava europskih strukturnih i investicijskih fondova namijenjenih regionalnom i urbanom razvoju.

 Na konferenciji je predviđeno sudjelovanje iznimno velikog broja sudionika (okvirno 700) te vodeći računa o važnosti navedenog događaja i činjenici da isti nedvojbeno pridonosi upoznavanju svih sudionika s aktualnim politikama, razvojnim programima i mogućnostima financiranja iz europskih strukturnih i investicijskih fondova, Ministarstvo regionalnoga razvoja i fondova Europske Unije predlaže da Vlada Republike Hrvatske donese priloženi Zaključak kojim prihvaća pokroviteljstvo nad Konferencijom.

U skladu s točkom III. Odluke, prihvaćanjem pokroviteljstva nad Konferencijom Vlada Republike Hrvatske ne preuzima financijske i organizacijske obveze.